Hva er årsakene til Romerrikets fall?

Romerriket var et stort og mektig imperium rundt år null, men hva skjedde som gjorde at Romerriket forsvant? Kanskje det mektigste og største riket i hele historien klarte ikke engang å holde seg på beina. Hva kan det komme av at slikt et storslått rike falt i grus?

I år 753 f.kr sies det i følge legenden at en liten bystat midt på den Italienske halvøya ble grunnlagt. Gjennom 1200 år skulle det utvide seg og styrke sin makt i det som i dag er Sør-Europa og deler av Sørvest-Asia og Nord-Afrika. I starten var det andre konger som hadde mye makt i Roma. Helt frem til 509 f.Kr. var det kongedømme i Roma, men etter at den siste kongen ble avsatt ble det innført det vi i dag kaller en republikk. Det vil si et samfunn som tilhører folket og ikke en konge. Storhetstiden for Roma varte frem til 400-tallet da Theodosius døde og Roma ble delt mellom hans to sønner. Roma ble delt inn i to deler, en østlig og en vestlig del. Når vi snakker om Romerrikets fall snakker vi om den vestlige delen, den østlige fortsatte i nesten 1000 år etter. I Romerrikets storhetstid strakk riket seg fra grensen til dagens Skottland i nord til Syria i øst, Portugal i vest og datidens Aegyptus, som i dag er mye av Egypt i syd (Eliassen, Engelien, Eriksen, Grimnes, Skovholt, & Sprauten, 2007).

Hva er så grunnen til at en slik stormakt gikk under? Årsakene er delt inn i to hovedgrupper. De ytre årsakene, de årsakene som kom fra utsiden av grensene og de som omgår klima, og de indre årsakene, de årsakene som omhandler deres egne borgere, styresett og økonomi. Det er denne definisjonen jeg bruker her og jeg vil begynne med de ytre årsakene. For det første vet vi at sykdommer og epidemier var et stort problem på slutten av 100-tallet. I boka Veier til vår tid. Verdenshistorien før 1850 sier O. J. Benedictow at det ikke er noen beskrivelse av hva slags epidemier som var på denne tiden, men det er antatt at det kan være pest. Pest kan lett ha kommet fra Egypt via kornhandelen som var stor i dette området (Benedictow O. J., Verdenshistorien før 1850) (Bruun, 1983) (Eliassen, Engelien, Eriksen, Grimnes, Skovholt, & Sprauten, 2007). Det er så mange kilder som har dette som et argument, og det er skrevet så mye om det, at dette virker som en viktig kilde. I en rapport fra forskningsmagasinet står det at klimaet var et stort problem fra årene 250 til 600. Klimaet var ustabilt og våte varme somre var vanlig i denne perioden. Den store innvandringsbølgen sammen med tørkeperioden på 200-tallet kom samtidig med andre kriser som invasjoner, politisk kaos og økonomiske kriser i Gallia (Science). Boka Tidslinjer 1 viser til dette som en grunn til matmangelen og sulten (Eliassen, Engelien, Eriksen, Grimnes, Skovholt, & Sprauten, 2007). Dette virker mer som en litt mindre kilde igjen i forhold, fordi det er færre kilder som snakker om det og det står ikke så mye om det.

Kriger var også et stort problem. Jon Birkenes skriver i boka si Verdenshistorien før 1850 at på 200-tallet kom germanske stammer så langt forbi grensene i de nordlige provinsene at det så ut som hele Romerriket skulle rakne, men tilslutt klarte romerne å beseire germanerne (Birkenes, 1993). Tidslinjer 1 forteller at utover 400-tallet fortsatte trykket fra germanske stammer på vest-Romerriket og det konstante presset fra Sassanideriket på øst-Romerriket gjorde at det ikke kom noen forsterkninger fra den kanten (Eliassen, Engelien, Eriksen, Grimnes, Skovholt, & Sprauten, 2007) (Benedictow O. J.). Krig er nok en stor årsak til nedgangen, både fordi det er mange kilder som snakker om det og flere som nevner det som en følge av sine årsaker (Bruun, 1983) (Benedictow O. J., Verdenshistorien før 1850) (Science).

Så har vi de indre kildene som virker minst like mye inn. Jeg vil starte med sulten som bredte seg over riket mot slutten av storhetstiden. Tidslinjer 1 forteller at matmangel og dårlig kosthold sørget for at folketallet ikke vokste i tillegg til at det gjorde folk sårbare for sykdommer. O. J. Benedictow forklarer at det lave folketallet førte til lite skatteinntekter for staten og mer skatt for de gjenlevende. Mindre penger i statskassa førte også til dårligere legioner og dette passet dårlig i en tid da trykket på grensene var så stort (Eliassen, Engelien, Eriksen, Grimnes, Skovholt, & Sprauten, 2007) (Benedictow O. J.). Flere kilder nevner også matmangel og økonomiske kriser som et problem (Science) (Goldsworthy)

Skattetrykket førte til en elendig moral blant innbyggerne. Tidslinjer 1 forteller at noen til og med gikk så langt at de flyktet for å unnslippe den tunge byrden, noe som bare gjorde det verre for de som ble igjen. O. J. Benedictow refererer i boka Veier til vår tid til en hendelse der presset til slutt ble så stort at da romerske ledere skulle skremme med de farlige germanske inntrengerne var det stemmer som reiste seg og spurte: «Kan vi virkelig få det verre da?» (Benedictow O. J.) En rapport fra forskningsmagasinet Science snakker også om politisk kaos som et problem (Science). Rikets dårlige organisering og styresett hjalp heller ikke noe. Adrian Goldsworthy snakker i boka si, How Rome fell. Death of a Superpower, om at den militære trusselen ikke var det største problemet for byen Goldsworthy, men den uforutsigbarheten som fulgte keiserskifte. Interne strider og i verste fall borgerkrig brøt løs. Dette førte til at keiserne måtte bruke sine krefter på å overleve fremfor å tenke på rikets beste (Goldsworthy). Birkenes forteller også om opprør fra egne borgere i Verdenshistorien før 1850 (Birkenes, 1993). Verken eller av disse to kildene er spesielt mye nevnt, men skattetrykket skiller seg litt ut siden det er nevnt av andre som Birkenes og Bruun (Bruun, 1983) (Birkenes, 1993). Derfor kan man kalle dette en slags middels stor årsak for den er satt lite fokus på, men kommer som en følge av mange andre ting.

Slaveri blir også sett på som en årsak til fallet. Walbank forklarer i boka The Decine of the Roman Empire in the West at det Romerske samfunnet ble bygget på slaver. Dette betydde at de som gjorde alt arbeidet ikke fikk noe nytte av det og der ikke prøvde å utvikle arbeidsteknikken eller øke produksjonen. Det faktum at vareproduksjonen var basert på slaveri bidro også til desentralisering. Det vil si at produksjonen ble spredd utover mindre enheter. Dette betyr at hevert sted ble mer selvforsynt og folk var ikke lenger like avhengig av resten av hverandre. Dette kunne bare føre til en oppdeling i riket og at handelsøkonomen ble ødelagt fordi folk ikke trengte å handle (F.W.Walbank, 1953). O. J. Benedictow skriver som en årsak i boka Veier til vår tid. Verdenshistorien før 1850 at det Romerske riket gjorde seg også avhengig av slaver da de bygde sitt rike på deres skuldre. Det betydde at da det på 100-tallet komme færre slaver til, fordi erobringen av nye områder stoppet, falt mengden slaver drastisk. Færre slaver betyr færre slavebarn som igjen betyr at det Romerriket bygget seg på, sakte men sikkert forsvant (Benedictow O. J., Hvorfor gikk vestromerriket under). Selv om det ikke er skrevet om slaveri som en årsak av så mange kilder som i noen av de andre årsakene, er det skrevet ganske mye om det og også nevnt i en annen årsak av Benedictow (Benedictow O. J., Verdenshistorien før 1850).

Til slutt har vi en årsak som for det meste kan regnes som en indre årsak, men som kom fra utsiden av Romerriket egentlig. J. B. Bury forklarer at religion ikke egentlig høres ut som en grunn for at riket skulle oppløses, i boka History of the late Roman Empire, og det virker jo logisk. Religion burde jo egentlig virke samlende på et folk så lenge religionen i seg selv står samlet. Religiøse vil jo forsvare fedrelandet like mye som hedninger. På 400-tallet stilte kirken seg positivt til keiserdømmet og når hedningene fikk overtaket virket motstand håpløst (Bury, 1923). Franskmannen André Piganiol snakker også om denne årsaken i sin bok, L’Empire Chrétien, der han sier at kristendommen satte seg mot det romerske samfunnet og ventet utålmodig på «det nye Babylons» fall eller verdens undergang. I det nye samfunnet søkte ikke folk lenger frelse i det livet de levde, men i det neste. Folk ønsket et fint liv i himmelen for de hadde ikke noe håp om et bedre liv på jorda. Dette gjorde at flere søkte til kristendommen som fortsatt stilte seg mot det romerske samfunnet (Piganiol, 1927). Kristendommen som en årsak til fallet er nok ikke blant de viktigste. Det er verken skrevet veldig mye om det eller skrevet om av mange kilder, men det hjalp nok til å få begeret til å flyte over.

Som en oppsummering vil jeg trekke frem spesielt 2 ytre og 1 indre årsak. Sykdommer eller epidemier er 1 av de første ytre kildene som virker viktige. Den er mye beskrevet av kilder og det er skrevet mye om dem. Militært trykk fra stammer rundt grensen av landet virker også som en stor kilde. Den er, som epidemier, mye beskrevet og nevnt av mange kilder. Den indre årsaken jeg ønsker å trekke frem er skattetrykket. Jeg har beskrevet den som en middels stor årsak, men det er nok fortsatt den største av de indre. Den er mest omtalt av de indre årsakene, men den kommer som en følge av mange av de andre årsakene også.

# Bibliografi

Benedictow, O. J. (u.d.). Fra storhet til fall. I O. J. Benedictow, *Veier til vår tid.*

Benedictow, O. J. (u.d.). Hvorfor gikk vestromerriket under. I O. J. Benedictow, *Veier til vår tid. Verdenshistorien før 1850.*

Benedictow, O. J. (u.d.). Verdenshistorien før 1850. I O. J. Benedictow, *Veier til vår tid.*

Birkenes, J. (1993). Verdenshistorien før 1850. I J. Birkenes, *Verdenshistorien før 1850.* Gyldendal.

Bruun, P. (1983). Epidemiene. I P. Bruun, *Verdenshistorien, bind 3.* Oslo: Aschehoug.

Bury, J. (1923). Kristendommens betydning - to syn. I J. Bury, *History of the late Roman Empire.* London.

Eliassen, Engelien, Eriksen, Grimnes, Skovholt, & Sprauten. (2007). Romerriket. I Eliassen, Engelien, Eriksen, Grimnes, Skovholt, & Sprauten, *Tidslinjer1* (ss. 42-55). Aurskog: Aschehoug.

F.W.Walbank. (1953). Slaveri - Folketall. I F.W.Walbank, *The Decline of the Roman Empire in the West* (s. 1). New York.

Goldsworthy, A. (u.d.). I A. Goldsworthy, *How Rome fell. Death of a Superpower.*

Piganiol, A. (1927). L'Empire Chrétien. I A. Piganiol, *L'Empire Chrétien.* Paris.

Science. (u.d.). forsknings magasinet Science.