**Oppgave:** Motepress er et voksende problem på skoler og blant ungdommer i hele Norge. Signes debattskole bestemmer seg for å innføre skoleuniform for å fjerne motepresset fra skolen. Drøft gode og dårlige sider ved dette.

Signes debattskole har bestemt å innføre skoleuniform for alle elever. Det er et vanlig spørsmål som flere og flere skoler tar opp. Hva er egentlig grunnen til det? Er dette en bra ting eller er det bedre om folk får gå kledd slik de vil? Ønsker vi en skokk med pingviner som vagger rundt på skolene, eller er det en gjeng med påfugler som bruser med fjærene og viser seg frem vi vil ha?

På den ene siden kan det være veldig bra at man skal bruke skoleuniform. Da får man holdt klespresset ute fra skolen og det blir en mindre del av ungdommenes hverdag. Det betyr at det vil være mindre sannsynlig at noen blir stengt ute av gruppa fordi de ikke har den nyeste moten eller bruker mest tid på å ha de riktige klærne. Dessuten gjør det at skolen blir et sted der man tenker mer på skolearbeid og ikke så mye på klær og andre ting. Elevene vil kanskje legge mer vekt på å jobbe med skolearbeid når de er på skolen, en å holde på med alt mulig annet. Det vil også minke stresset med ikke å vite hva man skal ha på seg hver morgen, og i disse dager hvor stress er et voksende problem, er det viktig å få fjernet så mye som mulig av dette problemet. Når det er sakt vil nok mange elever selv være de som sterkest tar avstand til skoleuniform, fordi de mener det er stygt, eller de ikke kler den, eller de mister en del av identiteten sin. Det de ikke innser da er at uniformen ikke trenger å være en helt A4, svart og hvit jakke og bukse. Det kan være mange farger og elevene vil sannsynligvis være med på å bestemme utseende på klærne, slik at så mange som mulig er fornøyde. Naturlig nok vil ikke alle bli fornøyde, men ikke alle er fornøyde med klærne de går i til daglig heller Det er jo faktisk slik at mange går med klær som de ikke liker, bare fordi det er de spesielle klærne som er «kule» nå. Her er det også viktig å presisere at dette vil hindre ødeleggelsen av selvbildet til mange elever, spesielt jenter. Når alle går i de samme klærne er det ikke lenger noen som kan bli sett ned på eller stengt ute på grunn av stil og smak. Til sist er det også lurt å nevne at det å kjøpe skoleuniform kan være billigere en å bruke masse penger på klær som kanskje går av mote etter bare noen uker.

På den andre siden er det jo riktig at man mister en del av identiteten sin hvis alle skal se helt like ut. Det er ikke lenger noen mulighet for å skille seg ut. Det gjør at flere og flere føler at det er et press på at alle skal være like. Alle skal følge den samme malen til en «perfekt» hverdag og ingen skal stikke seg ut på noen som helst måte. Dette vil også hindre religionsfriheten, ved at hidsjab og andre religiøse hodeplagg vil bli forbudt. Hvis ikke vil jo det bli et sted hvor eleven kan konkurrere seg i mellom. Noen vil også argumentere med at det ikke hjelper så mye på situasjonen. Ungdommen nå har funnet en måte de kan prøve å virke bedre en andre på. Hvis vi forbyr denne metoden, vil de bare finne en annen måte å konkurrere på. Peneste skoleuniform eller utseende er bare noen av de enkleste tingene vi kan fremme ved å starte med skoleuniform. Og under dette temaet vil jeg stille spørsmålet: Hvem ha vel mer lyst til å få kommentar på at han/hun er stygg en at personen har stygge klær? Det er også viktig å få frem at klærne man bruker og den stilen man har er noe som gjenspeiler deg, og ikke at du er en gjenspeiling av klærne dine. Om du har lyst til å gå kledd helt likt som alle andre, så er det fordi personligheten din streber etter å være en del av miljøet. Et siste vanlig argument er at skoleuniform er et mye billigere alternativ en at man går ut og shopper klær hver uke for å holde seg innenfor riktig mote. Nå må man huske at mange ikke vil kjøpe noe mindre mengder klær selv om de ikke får brukt dem på skolen. De treffer jo de samme personene etter skolen, og uniformen er jo ikke noen man går med til vanlig. Det betyr jo at man faktisk må betale for både de vanlige klærne og det uniformen, som i og for seg ikke er spesielt billig den heller, koster. Dette gjør også at alle må hjem for å skifte til nye klær, istedenfor at de kan ta bussen rett til byen for å være der.

Det kan for mange være vanskelig å ta stilling til denne saken fordi det er et ganske nytt tema for mange og det har ikke vært noen tradisjon i Norge for skoleuniform. Jeg vil allikevel holde med de som er negative til skoleuniform og peke på at det ikke hjelper noe særlig uansett og at de fleste ungdommer vil enkelt finne en annen måte å henge hverandre ut på. Jeg syns dette viser at uniformene kan virke litt mot sin hensikt. Jeg ser at det kan være et poeng å ha skoleuniform for å skille mellom skole og vanliglivet, men det er ikke det som er hovedhensikten til uniformene i dette tilfellet og det er sannsynligvis ikke et veldig stort problem uansett.