**Del A**

Formålet med teksten, på side to i studiemagasinet fra Høgskulen i Sogn og Fjordane i 2016, er å få leseren til å begynne som elev på et av studiene ved høyskolen.

Logosappellen dominerer denne teksten. Den begynner med fortelle om hvor mange valgmuligheter skolen har, og at det er et: «inkluderende studentmiljø» der. I tillegg opplyser de senere om utvekslingsmuligheter. Dette underbygger tekstens logosappell ved at leseren ser fornuften i å starte på skolen. Videre fortelle teksten at det er korte avstander til alt, som igjen viser det praktiske ved skolen. Vi får vite at studiene er blant de beste i landet og at studentene er blant de mest fornøyde. Dette spiller på fornuften til leseren, som får bevis for at studiet er bra. Til slutt er det generell fakta. Dette styrker logoselementet ved at leseren igjen ser de praktiske sidene ved skolen.

Det er også flere patosbaserte elementer i teksten. Overskriften er med på å vekke interesse for hva som står videre. Den gir også et ønske om å høre til skolen og miljøet deres, noe som fremmer patosappellen. Bildene i teksten er også med på å styrke tekstens patos ved å vise fin natur og glade studenter. Henvendelsen direkte til leseren skaper også en følelse av at skolen er interessert i leseren.

Til slutt er de etosbaserte virkemidlene. Ved at innledningen er skrevet av en elev styrkes tekstens troverdighet. Videre blir også tekstens etos underbygget av opplysningene som står på siden. De gir leseren følelsen av at forfatteren av teksten vet hva han snakker om.

Oppgave 2

Lettelse eller sorg

Freden etter krigen var en god tid for alle nordmenn. Lettelsen da den kom må ha vært stor for de fleste norske, men tapet i krigen var nok derimot det som preget de tyske soldatene mest. I denne teksten skal jeg tolke novella «Hvis det er sant», av Jakob Arvola, og beskrive og begrunne mine egne tanker om teksten. Novella er hentet fra samlinga *Det går ikke over* som ble gitt ut i 2014 av forlaget Vigmostad & Bjørke.

Novellen handler om Miranda, ei jente som går en tur i en park i Oslo, om kvelden den 7. Mai, 1945. Der treffer hun en tysk soldat som er stasjonert i Norge under krigen og hun kommer i samtale med han. Hun er først skeptisk til å snakke med han fordi faren hennes har sagt at tyske soldater er farlige, men når hun blir fortalt at det skal bli fred neste dag blir hun straks mer rolig. Til slutt får hun beskjed om å løpe hjem, for det har blitt sent, og hun springer hjem, glad og lettet over at det skal bli fred neste dag. Slik Jeg tolker teksten, ønsker forfatteren å tematisere forskjellen mellom lettelsen av fred hos jenta og skuffelsen over tap hos soldaten. Denne forskjellen kommer tydelig frem gjennom den store lettelsen som Miranda viser på slutten, etter å ha fått vite at det skal bli fred, til forskjell fra det ubestemmelige blanke uttrykket i ansiktet til den tyske soldaten når han ber jenta om å løpe hjem og fortelle at det skal bli fred. Det kan også hende at teksten prøver å tematisere umulig kjærlighet gjennom den tyske soldaten. Det kan hende at han har vært sammen med en norsk dame men nå blir nødt til å skilles fra henne fordi tyskerne tapte krigen. Dette kan komme frem gjennom den mystiske stemningen over diktet, det at han har pyntet seg og tittelen, «Hvis det er sant».

Spenningen i novella bygger seg opp etter at Miranda treffer soldaten, mot et klimaks når hun oppdager at han har en pistol i beltet. Slutten fortsetter litt av spenningen fordi den er såpass åpen. Soldaten forsvinner inn i buskene og Miranda tenker at hun skal komme tilbake og håpe på å få se soldaten igjen. Teksten starter in medias res, noe som gjør at vi kommer fort inn i handlingen. I tillegg har den tidlig et tilbakeblikk på noe faren til Miranda har sagt tidligere, noe som gir oss en kjapp introduksjon til handlingen. Selve handlingen er drevet frem av en blanding av en tredje persons nesten allvitende forteller. Det vil si at teksten er fortalt av en person utenifra, som gjengir det som skjer og det Miranda tenker, men ikke noe av det soldaten tenker. Det gjør at soldaten blir litt mystisk og at vi ikke egentlig får vite så mye om han.

Miljøet i teksten er en park i Oslo, dagen før andre verdenskrig ender. Det gir teksten en helt spesiell tidsramme som betyr alt for at teksten skal gi mening. Det er også kveld når handlingen finner sted, noe som novella et litt mystisk preg. Dette er spesielt med på å bygge opp spenningen når Miranda møter den tyske soldaten.

Soldaten er en veldig interessant karakter. Det viser seg at han er hyggelig og har ingen onde intensjoner mot Miranda samtidig som han er snill mot henne og gir komplimenter. Samtidig blir han fort alvorlig, noe vi ser ved at han skifter holdning brått når Miranda blir redd. «Javisst. Jeg har pyntet meg. Det er et fint norsk ord, svarer han. – Hvorfor har du pyntet deg? Spør hun. – Fordi det snart er fred. Du ser fin ut, du også. […] Han ser på henne. Så inderlig ser han på henne, og rister på hodet, han er alvorlig, har forstått hva hun har sett, løfter blikket og ser utover bakkene» (Arvola, 2014). Gjennom hele teksten har han også et slags rart blankt utrykk i ansiktet. Dette kan være skuffelse over at de Tyskland tapte krigen, eller det kan være håpløshet over at han ikke får være sammen med en han elsker, alt etter som hvordan du tolker teksten.

Teksten er preget av mange tanker fra hodet til Miranda. Ofte er disse forskjellige ting som faren har sagt henne og som hun kommenterer hendelser og handlinger utfra. I tillegg er det verdt å merke seg at forfatteren skriver talen til den tyske soldaten på en ganske gebrokken norsk. Disse to tingene er med på å skape et veldig realistisk preg på teksten som gir den en følelse av troverdighet og at hendelsen faktisk kan ha skjedd. Vi ser også at det er oppgitt nøyaktig sted og dato helt i starten av novellen, noe som gir den et enda større preg av å ha skjedd i virkeligheten. «FAGERBORG, OSLO, OM KVELDEN   
 MANDAG 7. MAI 1945» (Arvola, 2014)

Selv synes jeg at teksten er veldig rar og ikke spesielt spennende. Hvis jeg har tolket teksten riktig og den handler om forskjellen mellom nordmenn og tyske soldater sine reaksjoner etter andre verdenskrig er det et veldig lite og rart tema å skulle skrive om. Det er noe mer interessant hvis det handler om håpløs kjærlighet, men er fortsatt ikke sånn kjempe spennende i mine øyne. Allikevel er det noe som gjør at den trekker litt på oppmerksomheten min. Jeg tror det er soldaten som karakter og hvor mystisk han er som gjør at jeg blir litt interessert. Den lille mystikken rundt han får meg til å lure på hvem han er og om hva som er hans historie. Og hvis teorien min, om at han må dra fra en han elsker, er sann, forklarer det hensikten med teksten og kanskje forfatterne til og med skriver av egne erfaringer.

# Bibliografi

Arvola, J. (2014). *"Hvis det er sant", fra Det går ikke over.* Vigmostad & Bjørke.