Bussen kommer litt nå og litt da

Tenk deg at du kommer ned, fem minutter før tiden, til busstasjonen. Du venter i fem minutter, men bussen kommer ikke. Du venter fem minutter lenger, men fortsatt ingen buss. Fem minutter til, skolen starter snart og du løper. Med sekk på ryggen og ikke spesielt praktiske klær kommer du, sliten og svett, frem til skolen eller jobben, 30 minutter for sent. I friminuttet spør vennen dine hvorfor du kom så sent, og etter en liten samtale finner du ut at bussen ikke var for sen, den kom alt for tidlig.

Ofte kommer bussene til helt tilfeldige tider og det er umulig å forutsi når en bør møte opp på holdeplassen. Busser kjører også ofte feil eller kommer til sentrum på helt forferdelige tider i forhold til når andre busser drar, noe som betyr at en ofte kan vente i et kvarter eller en halv time på neste buss. Jeg har selv opplevd å møte opp på en bussholdeplass både fem og ti minutter for tidlig, uten at det kommer noe buss. Når jeg endelig kom til byen, med neste buss, måtte jeg vente i en halv time uten å gjøre annet enn å se ut i lufta før bussen til Eik kom. Hele åtte av ti busser, i Norge, kommer til feil tidspunkt og fem av ti kjører feil eller lenger en de trenger sier en måling gjort av SSB. Dette er helt unødvendige ting som ikke har noen fordeler for noen parter.

På den nye Vestviken kollektivtrafikk-appen står det oppført at bussen hos meg skal komme ti på hel og ti på halv, altså to ganger i timen. På tabellen som er hengt opp på holdeplassen står det at den skal komme hel og halv, og på internett står det at den skal komme kvart på og kvart over. Hvilket tidspunkt er riktig? Jeg vet ikke, men på bussen, ser det ut som den bestemmer litt selv. Alle skjønner vel at dette er noe man må bry seg om. En kan ikke bare overse det. Da blir det ikke noe bedre.

I alle andre land har de klart å ordne opp i dette, eller i det minste forbedre det, bare ikke i lille Norge. Vi skal jo liksom satse på kollektivtrafikk, men vi klarer ikke å gjøre det praktisk å kjøre buss. Staten vil bevilge 25 millioner til kollektivtransport i distriktene. Dette høres kanskje mye ut, men det er til alle distriktene på deling. Sett at det var 50 distrikter i Norge. Da er det plutselig bare 500 000 til hver. Det er akkurat nok til en ny buss. Alt for mye penger går til å betale uviktige ting eller krangler mellom politikerne. Det er en sak folk kan være enige i.

Jeg stoler i hvert fall ikke på bussene sånn de er nå, men jeg kan ikke bare gå eller sykle heller. Det finnes steder jeg ikke vet hvordan jeg kommer til, og det er ikke alltid jeg har så god tid på meg at jeg kan gå dit. Da har jeg ikke noe annet valg en å gå ned omtrent ti minutter før og håpe på det beste. Det burde ikke være nødvendig, men dessverre er det blitt sånn. Derfor ønsker jeg bedre kollektivtrafikk og mer penger til denne næringen slik at vi får ryddet opp i de små problemene som ingen ønsker seg.