Russefeiring på villspor

I 2013 ble det skrevet en tekst i Tønsbergs blad. Russetidas verdier og i hvilken retning disse verdiene er på vei, var temaet i teksten som begynte med å understreke hvilke gode ting russen har gjort de siste årene. I denne artikkelen skal vi se på hovedsynspunktet til forfatteren, argumentene som er brukt og jeg skal selv kommentere noen av disse synspunktene.

Teksten fra Tønsbergs Blad er tydelig imot den retningen russefeiringen, og spesielt bussrussens feiring, har tatt. Forfatteren av teksten mener at: «Mange bruker altfor mye tid til å skaffe penger til bussen som skal brukes i 2-3 uker, skoleresultatene blir dårligere enn de burde vært, og elevmiljøet blir dårligere på de videregående skolene.» (Russefeiring på villspor, 2013) Grunnen til dette er kommersialiseringen av feiringen som har vært de siste årene.

Det første argumentet forfatteren bruker for å underbygge synspunktet sitt er at russetida er plassert på feil tidspunkt, noe som går utover lesingen til eksamen og til slutt eksamenskarakterene. Dette argumentet er fremlagt på en måte som gjør tydelig bruk av patos. «Den særnorske praksisen med festing og våkenetter i ukene før eksamen […], er så tåpelig at det er vanskelig å finne ord. Det er som om idrettsfolk tok festbanketten før cupfinalen.» (Russefeiring på villspor, 2013) Med denne hyperbolen ønsker forfatteren å få oss til å le av det dumme tidspunktet russen har valgt å feire. Dette er fulgt opp med at flere og flere gjør det dårligere på eksamen. Forfatteren drar dermed ei linje mellom russefeiringens teite tidspunkt og elevenes dårligere prestasjoner. I tillegg er disse argumentene understreket ved at forfatteren tar bruk av sin stilling som arbeider ved den videregående skolen. Forfatteren forteller om sin stilling for å styrke sin etos i denne saken.

Det andre argumentet som kommer frem er kommersialiseringen av russetida. Dette argumentet bygger under synspunktet om at det brukes for mye penger på disse 2 til 3 ukene. Argumentet selv forsterkes hovedsakelig av mye bruk av logos, gjennom to hele avsnitt av faktabaserte påstander og tall som viser hvor mye det koster å være russ. Forfatteren gjør også bruk av et paradigme for å prøve å bevise denne påstanden. Det blir vist til to spesifikke tilfeller av busser, der den ene gruppa brukte 2,3 millioner på bussen sin totalt og den andre brukte 350 000 på et musikkanlegg. Ved hjelp av disse to tilfellene ønsker forfatteren at leseren skal trekke slutningen at alle russebusser bruker altfor mye penger. I denne sammenhengen kommer det også frem et argument om at mange bruker alt for mye tid på forberedelsene til russetida fordi de må jobbe for å ha råd til å være med i bussgruppa.

Til slutt tar forfatteren opp argumentet at bussrussen legger et grunnlag for klikkedanning, noe som er usunt for skolemiljøet. Her igjen kommer forfatterens etos til uttrykk igjen ved at han eller hun jobber på en skole. I tillegg understrekes også dette argumentet av logos baserte påstander som gjør argumentet mer sikkert og ikke bare en mening hos forfatteren.

Jeg er enig i at russetida har tatt skade av det tidsintervallet den er plassert i. Tidspunktet for russefeiringen er imidlertid ikke hverken russens eller privataktørenes feil og er egentlig ikke relevant for om russetida er på vei i feil retning eller ikke. Feilen ligger hos staten som plasserte eksamen så seint på året at det er umulig for elevene å feire etter eksamen. Dette var en ordning for å prøve å hindre alt bråket på grunn av russetida, men endte bare med at det gikk ut over russens karakterer istedenfor festingen.

Jeg er derimot enig i at argumentet om at russen nå bruker for mye tid og penger på russetida er bra. Dette argumentet er etter min mening det viktigste i denne saken. Det er helt åpenbart at det å bruke mer og mer tid og penger på russetida ikke kan ende bra. Det er til og med noen av mine medelever som tar opp lån for å få råd til å være med på en buss, noe som vil straffe seg senere i videre studier, og jobb, ved de sitter med lån lenge etter at alle andre er ferdig med å betale ned sine. I tillegg er det faktum at det er en russeknute som er å møte opp i alle skoletimene, og en som er å bestå alle prøvene, under russetida et ganske tydelig tegn på at russen tenker feil. Det betyr at russen ser det som en prestasjon å møte opp i alle timene og å bestå alle prøver. Dette burde jo være en selvfølge for alle. Jeg har også hørt historier om folk som har kommet på skolen etter såkalt rulling, men som har dratt hjem etter at de kastet opp på toalettet fordi de var bakfulle og ikke hadde sovet i det hele tatt den natta. Dette er tydelige tegn på feil verdier hos russen. At de ikke har tanke på om de klarer å gå på skolen dagen etterpå.

Når det gjelder argumentet om at bussrussen skaper et dårlig skolemiljø føler jeg ikke at jeg kan uttale meg. Selv legger jeg ikke merke til dette. Grunnen til dette er at jeg har valgt å ikke ha noen kontakt med de store russegruppene, fordi jeg ikke finner disse menneskene interessante, men jeg vet at det har vært noe mobbing på skolen og at minst en elev har sluttet fordi han ble hetset så mye. Denne eleven sluttet imidlertid etter første året, og han er selv med på en russebuss nå, så jeg tror ikke det kan legges noe skyld på russetidas verdier der.

Som vi kan se er forfatteren av teksten tydelig imot endringen som russetida har blitt utsatt for. Han eller hun er i utgangspunktet positiv til russetida, men mener at på grunn av alt det russen må ofre og den påvirkningen russetida har på skolen så er denne feiringen blitt mer negativ. «Mitt håp er at foreldrene og elevene snakker sammen om hva som foregår, og at de tar kloke valg for de unges framtid.» (Russefeiring på villspor, 2013)

# Bibliografi

Russefeiring på villspor. (2013). *Tønsbergs Blad*.