Filmanalyse

Tittel: Den brysomme mannen

Sjanger: Psykologisk/drama

Regissør: Jens Liens

Utgiverdato: 2006

Nasjonalitet: norsk

«Den brysomme mannen» handler om en mann, Andreas, som blir flyttet til en by. Han får tildelt en jobb, som regnskapsfører i et firma, og en leilighet i et rekkehus. I byen virker det fint, og etter hvert blir han kjent med en dame, som han blir sammen med. Hun heter Anne Britt. Hele tiden virker det allikevel som om han ikke føler seg helt hjemme. Etter hvert blir han forelsket i en annen kvinne på jobben sin, og de møtes ofte i smug. Han bestemmer seg for å slå opp med Anne, noe hun ikke virker å ha så mye imot.

Hans nye kjærlighet viser seg ikke å bry seg mer om han en de andre hun har vært sammen med, og Andreas på et vis bare «flytter tilbake», inn i sitt gamle forhold. Han bestemmer seg på dette tidspunktet for å ta selvmord, og han prøver ved å hoppe foran t-banevogna. Det ender med at han blir kjørt over minst fem ganger, men verken dør, blir lemlestet eller får merkverdig vondt. Han gir opp og halter sakte hjem med en blodsmørt kropp og fillete klær. Anne tar ikke notis av det, lenger enn i et halvt sekund. Etter dette finner han en mann som har oppdaget et hakk i veggen sin. Fra veggen kommer det musikk og et svakt, svakt lys. De prøver i smug å grave inn i veggen for å finne ut hvor sprekken ender, men i det de bryter igjennom, blir de oppdaget, og tatt med bort. Hugo, mannen som fant sprekken, får gå, mens Andreas blir kjørt til stedet han ankom byen og stappet inn i motorrommet på bussen han hadde kommet med. Filmen ender med at bussen stopper og han går ut i et isøde.

I filmen får vi se mange steder, men kanskje den mest vanlige er arbeidsplassen til Andreas. Et sterilt og grått sted, der alle er kledd i dress, smiler og hilser. Vegger og tak er hvite og kalde, bord er gråfarget, pc-ene og stolene er svarte og utsikten er rett inn i veggen til et annet hus. Vi ser også mye til byen. Den er også kald, grå og kjedelig. Det er lite folk der, selv om den består, nesten bare av store hus og leiligheter. Det er ingen barn og trafikk finnes nesten ikke. Trær og blomster er fremmedord, og ingen ser rart på noen eller ser rare ut. Det tredje stedet vi er mye, er i boligen til Andreas. Det er boligen han har sammen med Anne Britt. I starten holder de på å pusse den opp, og det er ganske mye plastikk og slikt rundt omkring. Senere er huset helt gullende rent. Alle vegger er hvite, kjøkkenet er grått, bord og stoler er nye og svakt brune eller hvite. Hele huset passer inn i byens fargekode. Hugos hus derimot er passer ikke inn i den samme stilen i det heletatt. Huset egentlig bare en kjeller. Det er steinvegger som er gråe av skitt og møbler som er utrolig gamle og skittene. Taket er derimot ikke synlig bak alle de tusen lyspærene som henger og dingler ned. Hugo har et eneste bilde, og det er bilde som i førsteomgang dekket over sprekken som er i den ene veggen hans. Resten av veggene er naken bortsett fra de få møblene som står inntil veggen, og skittlaget som så klart ligger over alt.

Andreas selv er en ganske normal, men usikker og litt funderende person. Han stiller noen spørsmål til ting, og virker som om han er veldig forvirret igjennom filmen. Han virker også usikker på ting, og etter hvert også som om han savner et eller annet. I starten, når han kommer til byen, har han skjegg. Han er forvirret og ønsker seg et nytt og bedre liv som gir mening. Når han kommer til byen får han et hus og en jobb, og med en gang bestemmer han seg for å klippe skjegget sitt. Det kan bety at han føler han kan starte på nytt, med blanke ark, for å få et bedre liv.

Kona hans, Anne Britt, er en dame han møter på en fest hos sjefen på jobben. Hun er interessert i interiør og arkitektur, og jobber i en interiørbutikk i byen. Hun eier et hus, som er ganske trist og når Andreas flytter inn hos henne bestemmer de seg for å pusse opp huset. Det blir et stort og nytt hus med fine nye møbler og alt mulig av nymotens innredning. I det øyeblikket Andreas skal slå opp med Anne virker hun ganske fortvilet, som om hun er på nippet til å gråte, men det viser seg bare å være fordi de skal ha gjester på lørdag, og det blir rart hvis han ikke er der. Anne har heller ikke noe problem med at han kommer tilbake etter å ha forlatt henne og etter at han har prøvd å ta selvmord.

Kollegaene til Andreas er glade og alltid kledd i dress. De hilser alltid på ham og smiler hele tiden. Ingen av dem har noen spesielle egenskaper. Hvis de snakker om noe, er de alltid enige, og hvis noen forteller en vits, ler alle av den.

Hensikten med filmen, tror jeg, er å fortelle oss om hvor metallisk, kjedelig og sanseløs verden og samfunnet vårt har blitt. Universet som filmen er satt i, består egentlig av to verdener. Den ene er der handlingen foregår, et kaldt og sanseløst sted der alle er helt like, og det stedet på den andre siden av sprekken, der alt er grønt og barn løper rundt og leker, ting lukter godt og smaker fantastisk. Denne andre verdenen er kanskje slik Jens Liens forestiller seg en livligere verden, noe likere slik han ønsker at vårt samfunn skal bli. Istedenfor å utvikle seg til det litt overdrevent sanseløse stedet handlingen foregår i.

Menneskene i filmen er ganske likegyldige til hva som skjer, for eksempel ved at ingen av dem virker veldig forskrekket når Andreas har kuttet av seg fingeren. Det virket mer som om de bare hele tiden prøver å være like og ikke ha noen meninger. I scenen hvor Andreas møter Hugo for første gang, er de på et toalett, og Hugo står inne på et av toalettene. Der snakker han om at ingenting smaker noe eller lukter noe eller er noe godt. En annen mann er også tilstede, og han sier først at Hugo er full og senere med avsky at han er filosofisk, som om det er en av de verste tingene å være i hele verden. I det Andreas skal bli sendt ut av byen, sier borgemesteren til han: «Nesten alle andre synes det er fint her, nesten alle andre er fornøyde», som et siste forsøk på å få han til å tilpasse seg verden.

Et annet tema er kjærlighet, gjennom at filmen tar opp det med at det er flere og flere som blir sammen, slår opp, blir sammen med en annen eller den sammen igjen, slår opp og slik fortsetter det. I filmen er dette vist ved at Andreas blir forelsket i Anne, før han blir forelsket i en annen. Han slår opp med Anne etter å ha hatt et hemmelig forhold, men når han ikke egentlig betyr så mye, annet en et større hus, for den personen, flytter han bare inn hos Anne igjen, uten noe problem. Etter at Andreas har blitt kastet ut av byen, viser de en snutt av at Anne Britt har funnet seg en ny en.

Verden eller byen mangler barn, og det finnes i starten ikke noen eldre der heller. Barn er ofte et symbol på frihet, glede og det å ikke bry seg så mye om hvem man er. Det å fjerne alle barn er Jens sin måte å utrykke at alle er formet likt og at det ikke er noen frihet til å være som man vil. Alle ønsker på en måte å være lik alle andre. Eldre er det heller ikke så mange av i filmen, før etter at en lukt fra den andre siden av sprekken slipper fri. Det kan være fordi de eldre husker lettere hvordan det er å være barn og ikke bry seg så mye, siden de ikke har så mye annet å tenke på.

Lien er veldig flink til å bruke de samme kameravinklene i scener og de samme scenene for å beskrive at hverdagen er gjentagende og at det aldri skjer noe nytt. Han bruker kameravinkler til å vise når en person gjemmer seg og hvis han ikke skal fortelle så mye om omgivelsene enten fordi han skal holde på spenningen eller hvis det ikke er noe viktig. Musikken ble brukt aktivt for å få fremm skummelheten eller roligheten ved ting. Når noe nytt og uventet skjedde var det også mulig å skjønne det på musikken. Lyssettingen var spesielt lett å legge merke til, i en scene der Andreas hadde blitt kjørt over av t-banevogna flere ganger, og endelig klarte å stable seg på beina. Halt som en zombie klarte han å slepe seg bort mot lyset i utgangen av tunnelen som var så lyst at en ikke kunne se hva som var på den andre siden.

Jeg er usikker på om jeg likte eller ikke likte filmen. Det er en spennende og filosofisk film som tar opp temaer som få andre filmer tar opp. Den er derimot veldig irriterende ved at den er så absurd og du skjønner knapt halve filmen mens du ser den. Etter en slik film må en nesten sette seg ned og tenke over hva en har sett på, men det er kanskje derfor jeg liker filmen også.