Generasjonskonflikt

Som ung blir jeg ofte irritert på foreldrene mine som syter og klager over at jeg må gjøre ditt og gjøre datt. «Arbeid bygger personlighet» har jeg blitt fortalt, men jeg har vel ikke lyst til å tørke støv, vaske tak og skure gulv bare fordi noen har klart å, på magisk vis, trylle frem en hybelkanin. Hvorfor er jeg så forskjellig fra mine foreldre? Er det en grunn, eller er det helt tilfeldig?

Først og fremst så vet jeg at under andre verdenskrig var det ikke særlig god råd og matrealisme var en veldig sterk ideologi. Jeg tar utgangspunkt i denne rekka med generasjoner som kommer etter krigen fordi det er etter dette at folk jeg har snakket med har levd og jeg kan være mer sikker på mine teorier, selv om jeg antar at dette gjelder for tidligere generasjoner også. Alle skulle ha ting og det var nettopp ting det var mangel på. Det er jo forståelig at dette var tankemåten for der fleste i en tid da mat var mangelvare og ikke alle hadde hus. Alle ville overleve og det var om å gjøre å karre til seg mest mulig.

Mot slutten av krigen på 1940-tallet ble min mormor født. Hun vokste, så klart, opp i en familie der de matrealismen var en viktig del av dagliglivet, men jeg har bare fått inntrykk av at er opptatt av å ha det moro. Både mormor og morfar har aldri klart å bli ferdig med noen av prosjektene sine. Morfar var veldig opptatt av å pleie sine hobbyer og lære meg dem, selv om det kanskje ikke var helt forsvarlig å la en tiåring drive med store kniver og stokker som roterer i 60 kilometer i timen. Jeg tror at nettopp på grunn av mine besteforeldres foreldre sin matrealistiske ideologi så har både mormor og morfar blitt så opptatt av å leve livet akkurat slik de vil på det tidspunktet og ikke tenke så mye på fremtida.

Videre, ble min mor født midt på 60-tallet og vokste opp under den store hippie-tida. Voksen ble hun derimot først i kjølvannet av hippiene og nå vil jeg si hun er en person som tenker veldig mye på fremtiden i motsetning til sine foreldre igjen. Dette har hun brakt over på meg som vil si jeg hører til neste generasjon av folk som ikke tenker på framtida så mye. Jeg merker selv at jo eldre jeg blir, desto mer får jeg lyst til å rive meg løs fra foreldregenerasjonen.

På bakgrunn av dette kan jeg vel si at generasjoner er mye bestemt av hva den forrige mente. Unge har alltid ville rive seg løs fra sine foreldre og det har gjort at interesser og ideologier går som en pendel fra foreldre til barn. Det er jo klart at det alltid har vært unntak, men majoritetskulturen blant de unge er ofte så mye som mulig i strid med foreldrenes.

På skolen så vi en film som het «De urørlige». Den handlet om en voksen ungdom på merkverdig vis ente opp med å pleie en eldre, invalid, mann. I kultur vil jeg si det ikke er mulig å være mer forskjellig en de to, men dette var en situasjon der det viste seg at de begge kunne like hverandres interesser. Den unge mannen var det man kan kalle en kunstkritisk person. Han skjønte ikke hva som er vitsen med det. Han likte fengende musikk som man kunne danse og svinge seg til. Han røyka som en svamp og hadde sittet inne for ran, samt råkjøring av bil uten førerkort. Den eldre mannen er kunstelsker. Han liker klassisk musikk og drar på opera. Gjennom filmen forandrer begge to seg til å sette mer pris på hverandres kultur, og de blir bestevenner. Dette viser at generasjoners ikke trenger å markere så stor kulturell ulikhet, men kan lære av hverandre.

På den andre siden kan jo alt det jeg har fortalt tidligere være tilfeldig og «De urørlige» er jo en film, selv om den er basert på en ekte historie. Det er jo ikke sikkert at alle generasjoner er så opptatte av å være forskjellige fra sine foreldre. Andre religioner og kulturer kan også ha et annet syn dette og mange er ikke engang sikre på hva de skal gjøre med livet sitt så de følger bare alle andre og overlever på hva mengden gjør. Allikevel tror jeg at teorien min kan passe for de fleste steder i verden, på de fleste tidspunkt.

Det samme gjelder jo på liten basis mellom årskullene. Hvis noe var kult for ett årskull, så er det i hvert fall ikke kult for det neste årskullet. ­­­­­­Men her er det nok mindre av det en mellom voksene og barn, fordi de eldre barna på mange måter er lettere å se opp til enn foreldrene dine, siden du ikke kjenner annet en de sidene ved andre barn de selv vil vise frem. Andre barn er jo også vår viktigste kilde til informasjon om hva vi kan og ikke kan gjøre i offentlighet. Ingen ønsker å skille seg ut og derfor holder man seg til det som er vanlig.

I oppgaven står det at jeg skal fintenke litt rundt orda av Kristin Myrmel. Hun sier at man ikke skal være redd for å ta del i andres kulturer og synspunkt. Selv om det kanskje kan virke som om det ikke er så veldig relevant i denne teksten så synes jeg at det kanskje er nettopp på grunn av at vi ikke ønsker å se gjennom andres øyne at våre generasjoner blir så motsatte av det våre foreldres er. Når jeg så tenker igjennom hvorfor jeg skal vaske og tørke støv slik som min mor alltid ber meg om, så skjønner jeg jo at det kan være fordi hun ikke har lyst til å gjøre det, og jeg må jo innrømme at de gamle brødsmulene på kjøkkengulvet blir litt irriterende etter hvert.