Vikingar, oss eller ikkje?

I dag er ein viking, ein person som ein førestiller seg som barske menn i lêrklede, med skjold og øks. Dei er sterke og ikkje redde for nokon ting. På mange måtar er dei forbilde for mang ein gut som ønskjer å leve eit spennande og morsamt liv. Men er det slik alle ser på vikingar i dag, og er det slik folk i utlandet ser på oss? Sjølv har eg høyrt fortellingar om folk som ser på nordmenn som bondefolk på ski i Mariusgensarar, eller kraftige, høge, unge menn, med ski på beina og den klassiske, men like fullt teite, vrangførestellinga av ein vikinghjelm. Han som er gullfarga med to store horn på toppen, som vi sel i alle suvenirbutikkar i her til lands. Eg har til og med lese ein teikneserie av ein dansk teiknar der nordmenn blir framstilt som barske, blonde menn som, litt overdrive, alltid har ein fisk med seg. Ofte også på toppen av hovudet.

For ei lita stund tilbake var det eit stort oppslag i Tønsbergs Blad om ein butikk i Tyskland som har teke namnet Tønsberg. Ved fyste tanke plumpar det inn i hovudet mitt at det er ein smigrande ting, og at det er koseleg at tyskarar likar den eldste byen vår så godt at dei oppkallar ein heil butikk etter han. Ved nærmare innblikk i saka ser eg at det er ein nazistbutikk, ein butikk som sel klede til nazistar, og saka vrir seg heilt rundt. Eg begynnar å tenkje kva som har fått nynazistar til å ønskje å bruke byen vår som eit namn på sin butikk. Episoden gikk likevel ikkje så mykje inn på meg, og fram til i dag hugsa eg omtrent ikkje på butikken.

I dag var eg på museet med klassen min, og der var det ei utstilling av denne butikken. Det var også bilda av andre butikkar i same kjede, som var oppkalla etter andre norska byar. Ho som følgde oss rundt og fortalte oss om kvart bilde og kvar utstilling, sa at nynazistar har lenge vore oppslukt av norrøne symbol. Spesielt runer har vore utbrett. Kvifor det? Ønskjer dei å bli meir som oss, eller ser dei på nordmenn og skandinavarar som tilhengarar av nynazismen. Vidare snakka ho om kva kvifor ho trudde det var slik. Når eg tenkjar på det, så er det logisk å tenkje at dei assosierer oss med dei sterke og mektige vikingane. Nye tankar duka da opp i hjernen min om at det kanskje også var for å skape ein debatt, og prøve å gjere meir folk oppmerksame på nazismen. Den første reaksjonen til Tønsberg kommune var jo så klart å dra for å snakke med desse nazistane og prøve å få bort denne butikken som skitna til Tønsbergs namn, og som gjorde at tyskarar såg på deg som nynazist berre du kom frå byen.

Kunne det vere andre ting som også er hensikta bak dette valet av namn? Svaret på spørsmålet frå butikkeigarane, om å bytte namn på butikken, var at ~~dei~~ butikkeigarane syntes byen vår var så fin og at dei berre ville ære han og reklamere for han til folket i Berlin. Det kan jo vere ein grunn til at dei gir butikken det namnet, men eg trur ikkje at det er den einaste. Spesielt ettersom dei ikkje har bytta namn etter store mengder demonstrasjoar og angrep på butikken.

Så er det riktig å samanlikne oss med vikingar. Kven har vel ikkje lyst til å bli sett på som ein barsk mann med skjegg, som lever eit spennande liv. Fører dette med seg ulemper, vil mange i framtida assosiere Tønsberg med nynazistar, eller er dette ei greie som bare gjeld no for tida? Eg vil stille meg open til spørsmålet. Sjølv har eg ikkje noko fast svar som eg kan støtte meg på, men eg trur at denne hendinga ikkje er noko som vil vokse seg større enn det er no. Nynazismen er ikkje akkurat ein voksande ideologi, og eg trur ikkje at det vil vekke like mye oppsikt etter kvart.

*RESPONS: Kanskje kunne eg har tenkt meg nokre fleire eksempel frå utstillinga, men dette er ein fin tekst, Torstein, og du har ein temmeleg bra nynorsk også ☺ Kva for feil kunne du ha unngått, trur du? Det kan nemleg vere lurt å notere dei i kommentaren din (Rette dei opp), for da ser du dei straks neste gong du skal skrive nynorsk. Ok, Torstein?*

*KARAKTER: 5*

*DI VURDERING AV EIGEN TEKST – OG MIN RESPONS:*

*Min vurdering av eigen tekst:*

*Eg er litt skuffa over kor mange feil eg hadde på ikkje å sette spørjemålsteikn bak spørjesetningar. Eller er eg ganske einig med deg i at det er ein relativt bra tekst, men at eg kunne ha underbygga påstanden min med fleire eksempel frå utstillinga. Synes også at overskrifta verker litt rar når eg tenkjer på den. Det er akkurat som om den ikkje gir heil meining saman med teksten. Teksten handlar jo ikkje heilt om at vi blir sett på som vikingar, men om vi assosieras med nazistar.*

*Min vurdering av din respons:*

*Er veldig einig i kva du skriver om teksten min, men er ikkje heilt einig i den rettinga du gjorde på setninga eg har markert over. Er einig i at setninga i seg sjølv høyres rar ut, men den gir ingen meining viss eg følgjer det du har retta den til.*