Seksuell Lågalder og Barnebruder

«Det er helt forkastelig at man gifter seg med barn» (Heggen, Olsen, & Tjelle, 2016), sa Sylvi Listhaug, Noreg sin innvandrings- og inkluderingsminister, i eit intervju med NRK. Listhaug meiner at menn som kjem til Noreg med koner under seksuell lågalder burde bli fråtatt kona og potensielt straffast. I denne artikkelen skal vi sjå nøyare på kva som kan vere grunnar til desse haldningane og kvifor nokon er ueinige.

På den eine sida så veit vi at det ikkje er lov å gifte seg, utan heilt spesielle grunner og da skal ein søke fylkesmannen, før ein er 18 år gammal. Vi skal ikkje ta opp denne debatten, men denne loven byggjer på at giftemål er noko som ikkje skal tas lett på og ein skal ha tenkt nøye igjennom. Dette gjer at vi må ta frå eldre menn, som kjem med koner under denne grensa, sine barnebruder og ikkje rekne dei for å vere gift Juridisk sett.

I tillegg er det stor fare for at barn i ekteskap som er under den seksuelle lågalderen blir utsett for overgrep av sine eldre menn. VG skreiv i desember førre år om ei 14 år gamal gravid jente som kom til Kirkenes saman med sin 23 år gamle ekteman og sin 18 månadar gamle son. Politimeister Ellen Katrine Hætta sa til VG at: «Sjølv om man er utlending og forholdet er begått i utlandet er det likevel forhold som kan straffes her i landet» (Mikkelsen & Johnsen, 2015). Gir vi ein familie lov til å halde saman kan fleire tru at det er lov å gifte seg med barn. Dette kan i verste falt føre til at innvandrarar inngår slike ekteskap her i Noreg og da er det i alle fall straffbart.

Vidare veit vi at det i mange land i Midtøsten blir praktiser tvangsekteskap, ikkje på grunn av at det er lov, men på grunn av tradisjon. Det er vanskelig å finne ut av om nokon er blitt tvangsgifta tidligare og viss dei må separeras for så å giftes igjen, er det enklare for norske myndigheitar å sjå til at ekteskapet er frivillig. (ung.no, u.d.)

På same tid skaper det stor tryggheit for jenter å bli gifta bort. I mange av områda kor tvangsgiftemål er tradisjon er det også ein tradisjon at mannen skal forsvare kona frå overgrep og slikt. Sosialantropolog Unni Wikan meiner vi må forstå at: «For mange ligger det trygghet i å bli giftet bort, […] [d]et er hans ansvar å beskytte kvinnen og sørge for at ho ikke blir utsett for overgrep av andre» (Horn, 2015). I tillegg ligg det ofte ein trygghet i bakgrunn for tvangsgiftemålet, familiane knytast tettare saman av at barna deira gifter seg meg kvarandre. Ikkje at tvangsgiftemål skal bli lovlig, men når først giftemålet allereie er inngått er det dumt å rive barnet ut frå familien og sette dei fri, heilt åleine. Det å skilles er også ofte stor skam i slike kulturar, noko som betyr at barna kan bli utstøtt frå familien og miste æra si. Det kan oppstå eit hat mot dei mindreårige, og utan at eg kan referere til nokre konkrete tilfelle kan dei bli straffa for noko dei som ikkje er deira skyld.

Det er også viktig å tenkje på at desse ekteskapa ikkje har tatt plass i Noreg. Desse to personane, som kjem til oss på flukt frå krig eller fattigdom, har kanskje kome frå ein kultur der deira giftemål var heilt normalt. Korleis skal dei tenkje på at det kanskje skal flykte til Noreg når det gifter seg? Skal vi verkeleg straffe innvandrarar for noko som er heil normalt der dei kjem ifrå? Dette vil fort følast urettferdig kan i verste fall føre til at folk blir redde for å flykte til Noreg.

Dette er heilt klart ei vanskeleg sak som det ikkje er lett å bli einige om. Sjølv heller eg mot at barnebrudene burde bli separert frå sine eldre ektemenn, men ikkje at menna skal bli noko vidare straffa for det. Vidare skal dei få lov til å gifte seg igjen så for dei begge er over 18 år. Samtidig ser eg problemet med tap av ære og skam i forhold til familien og andre frå same kultur gjer dette vanskelig. Likevel meiner eg at sikrare kontroll mot overgrep av mindreårige er viktigare enn at dei blir utstøtt frå familien deira.

# Bibliografi

Heggen, Ø., Olsen, S. V., & Tjelle, I. (2016, Februar 2). *Bør vurdere å straffe mennene*. Henta frå nrk.no: http://www.nrk.no/norge/listhaug-om-barnebruder\_-\_-helt-forkastelig-1.12782811

Horn, K. S. (2015, Desember 3). *– Norge må langt på vei akseptere at mindreårige flyktningjenter er gift og får barn*. Henta frå nrk.no: http://www.nrk.no/finnmark/\_-norge-ma-langt-pa-vei-akseptere-at-mindrearige-flyktningjenter-er-gift-og-far-barn-1.12684578

Mikkelsen, M., & Johnsen, N. (2015, Desember 4). *Organisasjoner: Vil komme flere barnebruder til Norge*. Henta frå vg.no: http://www.vg.no/nyheter/innenriks/flyktningkrisen-i-europa/organisasjoner-vil-komme-flere-barnebruder-til-norge/a/23573287/

ung.no. (u.d.). *Hvor i verden skjer tvangsekteskap, hvorfor gjøres dette mot noen?* Henta frå Ung.no: http://www.ung.no/oss/tvangsekteskap/76423.html