**DRØFTING (ein komposisjons- og formuleringsnøkkel)**

***Men for all del: Dette er forslag til korleis du kan byggje opp ein drøftingstekst. Du kan plukke ut dei ”overgangsorda” du synest passar. Det er altså ikkje meininga at du skal følgje***

***dette oppsettet slavisk. Tanken min er at det skal vere eit hjelpemiddel viss du treng det ☺***

**TENKESTADIET (pro – kontra)**

**Så snart du ser ordet drøft (el. diskuter/vurder) i oppgåveordlyden, er det berre å spalte hjernen i to delar! Da er det STRENGT FORBODE å hive seg over tastaturet for å leggje ut om si eiga meining! Du ”kladdar” ved å tvinge hjernen din til å sjå på saka frå ein ja-vinkel (positiv) og ein nei-vinkel. Avhengig av sjølve oppgåva: Kanskje finn du stoff i læreboka? Kanskje på nett? Kanskje er oppgåva slik at du kan *tenkje* på folk du kjenner - kanskje besteforeldre/ oldeforeldre, naboen, den rare læraren med dei snedige meiningane, vener? Dette er altså på kladdestadiet. Da er det altså bare å vri og vrenge hovudet.**

**SKRIVESTADIET (ta deg tid – skriv nokre setningar – les dei! Heng dei godt saman?)**

1. **God innleiing (ca 2,3,4 cm) der du seier nok generelt om emnet oppgåva tar opp. AVSNITT!**
2. **No skriv du elegant ut først den eine argumentasjonsrekkja. Eg synest det er lurt å begynne med det som eg sjølv er minst einig i. Men det er ikkje så viktig. Her kjem nokre hjelpeord:**

***På den eine sida kan det godt vere at X har rett. Det er faktisk slik***

***at mange…. Vidare er det ikkje sjeldan vi høyrer at….***

***Dessutan kan det hende at…. Som kjent…… Det kan òg vere***

***interessant å sjå på/peike på ….. Viss ein ser nærmare på dei faktiske forhold…***

***Når dette er sagt, vil nok dei som er pensjonistar/politisk aktive/skoleelevar***

***osv… vere dei som sterkast tar avstand… Dersom X også meiner at.… så...***

**AVSNITT!**

1. **Så tar du den andre argumentasjonsrekkja. *På den andre sida vil nok fleire vise til statistikk som…. Nokre vil sikkert også argumentere med at…. I tillegg til desse argumenta har vi påstanden …. Det er også tenkjeleg at det finst folk som…Til slutt er det svært viktig å hugse at…***

**AVSNITT!**

1. **Av og til blir du bede om å seie di eiga meining, andre gongar ikkje. Viss ikkje, er det likevel greitt å runde av med ein subjektiv kommentar, synest eg. Kanskje noko i denne retninga?**

***Det kan vere vanskeleg å ta stilling i denne saka, men eg vil nok seie meg einig med dei som… ,og det fordi eg trur at…. Likevel, det er mykje fornuftig i argumentet…... Det kan jo hende at vi i framtida….Men eg held altså med dei som er positive til… og avsluttar med eit av dei viktigaste argumenta som har komme fram i denne teksten: ”……………………………………………”***

***Ps. I treningsfasen er det lurt å ikkje blande eigne meiningar inn i sjølve hovuddelen der du ser på pro- og kontra-argumenta.***

**Her har du enda fleire overgangsord du kan plukke frå:**

***Til tross for dette vil nok mange meine … Sagt med andre ord … Når det er sagt, må ein også kunne seie … Ikkje så rent sjeldan vil det likevel kunne vere aktuelt å … Grunnen til at dette må kunne seiast å vere viktig er … Her er det viktig å presisere at … Generelt sett er det grunn til å hevde …, men når det gjeld denne spesifikke saka er det riktigare å seie at … Skulle ein trekkje dette vidare kunne ein til og med gå så langt som å hevde at … Ser ein det heile frå ein helt annan synsvinkel, vil ein derimot oppdage … Men så var det dette med å ha to tankar i hovudet på ein gong, da…. Reint prinsipielt vil eg hevde/tru at …, men i røynda er det dessverre slik at … Til tross for at dette er en komplisert sak … Konklusjonen her er ganske enkel … Årsaken til det er at …***