## Retorisk analyse av sakprosatekstER – en slags oppskrift fra signe

Oppgaveordlyden kan være noe sånt som: «Formuler hovedsynspunktet og hvis hvordan forfatteren argumenterer for synet sitt. Du skal bruke noen av de retoriske begrepene.»

1. **LES TEKSTEN MINST TO GANGER (det er viktigere enn du tror!)**
2. En god innledning (hvis dette er langsvarsoppgave) + presentasjon av forfatter og hva teksten tar opp, altså hvilket emne teksten dreier seg om (krig/hevn, norsk økonomi, politiske synspunkt, norsk ruspolitikk osv.). Dette avsnittet bør ikke være for langt, kanskje 5–10 linjer.
3. Trekk så ut hovedsynspunktet, altså du skal formulere hva forfatteren selv mener om det emnet hun tar opp. F.eks. “Det er ikke tvil om hvilken side forfatteren har tatt i denne debatten/saken e.l. Hun er absolutt imot / for….”

**NÅ BEGYNNER SELVE JOBBEN, og nåde deg hvis du ikke KLADDER og får ryddig disposisjon!**

1. Nå er du altså ferdig med første del av oppgaveordlyden (hovedsynspunktet). Så: Hvilke argumenter benytter forfatteren når hun skal underbygge synspunktet sitt? Da kan du spørre: Hvorfor mener forfatteren det hun mener? Da kommer svarene fint om du spør for deg selv: *«Hvorfor det?»* Da kommer ofte svaret av seg selv: *« Jo, fordi…»* Sett opp argumentene ryddig og i rekkefølge, men her avslører du ikke virkemidlene (de retoriske grepa) du skal undersøke i punkt 5 (for da blir det kjedelig gjentakelse, vet du).
2. Hvilke smarte retoriske grep benytter forfatteren for å overbevise?

**Lag tre bokser på kladden: ETOS, LOGOS, PATOS og putt inn de forskjellige eksemplene du finner (smart å markere med forskjellige farger i vedlegget (teksten du skal analysere).**

* + Se først på overskriften, er den et virkemiddel, synes du? (etos, logos, patos?)
  + Yrke, rolle i samfunnet, viser til egne erfaringer, alder, kjønn osv. (etos)
  + Viser til fagfolk, eksperter, tallmateriale/statistikk, vedtatte sannheter, eksempler (logos?)
  + Stiller retoriske spørsmål?(patos)
  + Spiller på følelser: humor, overdrivelse, fordommer, dramatikk, ironi osv. osv. (patos?)
  + Henvender seg direkte til lesere «du/dere» (patos?)
  + Har et spesielt ordvalg – hvorfor? (patos?)
  + Bruker gjentakelser? (Hvilken retorisk funksjon, avhenger av hvordan du tolker.)
  + Bruker andre språklige virkemidler: eksempler på intertekstualitet, metaforer osv.? Se også liste over ulike virkemidler i retorikkapittelet i Signes forslag til disposisjon og begrepsbruk på its.

1. **SÅ BEGYNNER SKRIVINGA AV HOVEDDELEN**

I kladden har du samlet de forskjellige retoriske grepene i tre bokser, og da er det kanskje mest ryddig og begynne med det retoriske grepet (virkemidlet) som dominerer? Så presenterer du de andre etter hvert. Husk fine overganger, både mellom setninger og nytt avsnitt. Her kan det være lurt å se litt på DRØFTINGSNØKKELEN MIN («overgangsord»)

Husk: GI EKSEMPLER i form av sitater eller henvisninger til teksten. Da “beviser” du din tolking for en utenforstående leser . Kilder må alltid oppgis ved sitater. Usikker på Kildebruk? Se mappa EMNER > Kjeldebruk

Husk: IKKE SKRIV HVILKE VIRKEMIDLER SOM **IKKE** ER BENYTTET

1. Klarer forfatteren å overbevise deg, da? Hvorfor/hvorfor ikke? Her kan du komme med ditt syn og din reaksjon. Problematiser, still spørsmål, vis at du er et tenkende menneske. Prøv om du kan finne noe negativt selv om du er veldig positiv til budskapet, eller omvendt.
2. Spør oppgaven om din egen mening, må svaret ha en viss lengde, eller kan du si litt om hva du mener.
3. Lag en tydelig konklusjon, og trekk gjerne inn noe fra teksten. Kan sluttsetningene dine spille på f.eks. primærtekstens overskrift? Eller din egen innledning? Eller et saftig/viktig sitat fra primærteksten?
4. Pass på at du har en fin overskrift også (hvis oppgaven ber deg om å lage overskrift selv), gjerne en som tiltrekker seg oppmerksomhet.
5. Sørg for at du har både har henvisninger til kilder (parenteser i teksten) og kildeliste nederst.

*VIKTIG: Det samme virkemiddelet kan fint ha flere forskjellige retoriske funksjoner i samme tekst. Fellesskapsargumenter kan både styrke avsenderens etos (ved at f.eks. en statsleder fremstår som en av folket og dermed mer troverdig) og skape følelser hos publikum (patos)- (f.eks. samhold og patriotisme). MEN pass på at du holder de to funksjonene klart atskilt i din egen besvarelse. Det er bare da at du får vist at du kan forskjellen på de to.*

*Hvor mange retoriske funksjoner finner du i utdraget under?*

“For tre år siden var jeg invitert til skolens «125 års jubileum», og i juni overvar jeg som fylkespolitiker en Power Point-presentasjon fra en rektor som konsekvent omtalte sine studenter som «beviste» på sine slides.” (Sarromaa *Det norske språks forfall, VG 08.09.14)*

**Forskjellig fokus**

* Virkemidler som har etos som funksjon, fokuserer på avsenderen, det hun skriver , står for, representerer
* Virkemidler som har logos som funksjon, fokuserer på saksfremstillingen/fakta/ saklighet
* Virkemidler som har patos som funksjon, fokuserer på publikums følelser (medfølelse, humor, sinne osv.)

**Etos, logos, patos - hvordan få disse ordene inn i en god norsk setning?**

Husk at verken etos, logos eller patos er virkemidler. De er mulige funksjoner av forskjellige virkemidler. Du bør derfor ikke si at en forfatter bruker etos, logos eller patos. Forfatteren bruker virkemidler i argumentasjonen sin, for eksempel overdrivelse, statistikk, egne erfaringer, ironi osv.

**Men hvilke VERB skal du bruke i forbindelse med disse ordene logos, etos, patos, da? (Husk variasjon!)**

* Et virkemiddel kan styrke/understrek/underbygge (varier) avsenderens etos, eller troverdighet. Det betyr at når avsenderen f.eks. bruker virkemiddelet yrke/status/erfaringer, fremstår avsenderen selv (dvs. forfatteren eller taleren) som mer troverdig og pålitelig.
* Et virkemiddel kan styrke/understreke/underbygge (varier) tekstens logos. Det betyr at gjennom å bruke dette virkemiddelet, noe som får teksten til å virke saklig, logisk/sann. (Virkemidler som styrker tekstens logos er ofte fakta.)
* Et virkemiddel kan styrke /understreke/underbygge (varier) tekstens patosappell. Det betyr at teksten appellerer til publikums følelser og vekker forskjellige følelser hos mottakerne. Følelsene kan være både positive (f.eks. begeistring, glede) og negative (f.eks. sinne, opprørthet).

**Men hvilke SUBSTANTIV kan du bruke i forbindelse med disse ordene logos, etos, patos, da? (Husk variasjon)**

* Enten:…patoselementet/- etoselementet/logoselementet dominerer i denne teksten
* Eller: … patosfunksjonen/ etosfunksjonen/logosfunksjonen dominerer i denne teksten
* Eller:… patosappellen/etosappellen/logosappellen dominerer i denne teksten