|  |
| --- |
| **SKJØNNLITTERÆR TEKST** - 'Tolk dette diktet/novella", heiter det gjerne. Hjelpeoppsett til ein litt usikker elev. |

**l: PRESENTASJON**

Ei snerten innleiing med nokre passande ord + presentasjon av forfattar + tekst + eventuell samling + år

**2: KORT HANDLINGSREFERAT** / **MOTIV**

Viss dette er ein episk (forteljande) tekst, er det naturleg å gi eit kort samandrag av handlinga (referat). Er teksten meir eit poetisk stemningsbilde, er det umogleg å gi eit samandrag av handling. Da må du seie litt om kva teksten dreier seg om / finne motivet. Ver konkret her, sei kva som faktisk står i teksten. Handlar teksten om ein gamal sko, så sei det. Seinare kan du tolke og kanskje sjå på skoen som eit språkleg bilde (metafor) for noko anna? (Kanskje er det eit allegorisk dikt?)

**3: TEMA** ( tema kan godt stå i same avsnitt som teksten under punkt 2 (referat / motiv)

Trekk så ut temaet (sakn, sorg, generasjonskløft, kjærleik, hovmod står for fall, einsemd, livsglede, livs-/dødsangst, svik, løgn og illusjoner osv.) og formulert dette kort og presist (Unngå formuleringa ***Temaet er..*.** Det er uelegant! Kanskje det er betre slik: ***Det er tydeleg at forfattaren ønskjer å tematisere... /Slik eg tolkar teksten, ønskjer forfattaren å tematisere…*** Nokre gongar kan du høyre ei moraliserande stemme. Tenk på A. Øverlands oppmoding: "Du må ikke tåle så inderlig vel den urett som ikke rammer deg selv". Da - viss du hører ei slik stemme, er det naturleg å seie at diktaren har ein klar bodskap, elles verkar det masete å tyne bodskap ut frå alle tekstar. Gløym ikkje overskrifta. Kva seier ho?

**4: STEMNING og KOMPOSISJON**

Synest du det er ein "stemningstekst" du har framfor deg, kan det vere lurt å lukte litt på den (trist, glad / lett, mystisk, spent stemning osv.).Den kan endre seg i løpet av teksten. Dette punktet kan ofte flettast saman med komposisjon. Ikkje press stemning på teksten. Det kan bli svært kunstig. Du nemner dette bare viss DU synes ein viss atmosfære / stemning er tydeleg.. Kanskje teksten er ei oppmoding? Da må du påpeike det. Tenk deg ein tekst som tematiserer 'kjærleik' - her kan det nok vere både lyse og mørkare tonar med i bildet. Kva med sorg? Kva med angst? .

Korleis skriv forfattaren for å få fram temaet sitt (=verkemiddel)?

Denne eventuelle stemningsrapporten kan altså ofte flettast saman med oppbygginga av teksten. Sjølve komposisjonen. Dette er ofte interessant i episke tekstar. Sjå alltid på byrjinga, finn vi stigande spaning med høgdepunkt / klimaks ? Da kan du formulere deg slik: ***”Teksten når sitt høgdepunkt når guten tar opp mobilen og hiv han i veggen.”***– eller er dette ein ”flat” tekst. Ligg spaninga mellom linjene for eksempel? Korleis sluttar teksten? Open eller lukka slutt? Ofte spelar byrjinga og slutten på kvarandre (kanskje med ein liten vri?) Eit dikt kan ha fast eller fri form. Viss det har ein fast form, sjå om det finst rimfletting og/eller ein spesiell rytme. Underbyggjer dette temaet i diktet? Svært forenkla sagt: Viss ein person sit og voggar kjærasten sin i solnedgangen, vil ein voggande rytme ( ikkje marsjtakt!) og fast rimfletting vere med på gjøre teksten meir suggestiv. Kanskje? **Hugs: Ikkje sei noko om det du ikkje kan seie noko om**. Eg vil ikkje sjå noko sånt som: ”Diktet har ikkje rim, og teiknsettinga er helt normal” Ja, og kva så, liksom?

**5: MILJØSKILDRING**

Har du ein større tekst(novelle/roman/romanutdrag, eller eit lengre episk dikt) er det ofte interessant å seie litt om kva for miljø handlinga utspelar seg i. Men eit lyrisk dikt kan også ha viktig miljøskildring! Du kan f.eks. skrive slik: ***”Forfattaren tar oss med til eit triveleg / utriveleg miljø i ein drabantby i Noreg.”*** Så viser du korleis forfattaren skildrar dette miljøet.

**6: PERSONSKILDRING** - er det sentralt å sjå på det i teksten du har framfor deg?

I kladden set du ”merkjelappar” på personen (-ane). Pass deg så det ikkje blir eit nytt referat!

Eks. på god personskildring**: ” *X er ei smart og utspekulert jente. Dette viser seg spesielt når ho forklarer læraren kvifor ho ikkje hadde komme til norskprøva, men samtidig ser vi at ho er redd også :”(…) Augo hennes flakkar når læraren spør kvifor ho sat i aulaen i friminuttet etterpå.. Ho blir tydeleg litt raudare i kinna.”***Altså, peik på kvifor du kan påstå karaktertrekk ved personen. (Dukk ned i teksten og hent fram eksempel der du meiner det er viktig!) Viss du vil ta for deg fleire personar her, pass på variasjon slik at det ikkje blir ei oppramsing av typen:

”Per er ein snill og hjelpsam gut……Ola er ein slem gut……Kari er meir ein meir komplisert person…Brit er nesten ikkje til stades, men likevel styrer ho livet til broren gjennom kvasse brev…” ALTSÅ – pass på, slik at setningane ikkje begynner likt ! Men elegant overgang frå den eine til den andre.

**PS. Viss denne teksten går på forskjellige haldningar / meiningar til ei problemstilling, legg øyret inntil å høyr godt etter: Kan ein av personane vere eit talerøyr for forfattaren?**

**7: SKRIVEMÅTE**  .

**\*** Ordval (mange verb> handling, mange adjektiv> mye skildring/stemning? Mystiske ord?)

**\*** Teiknsetting (mange tankestrek > lesaren må tenkje etter, eller teksten tar ein pause.

Kvifor pause? Mange utropsteikn > oppmodande? Sinne / raseri / engasjement ?

**\*** Ikkje teiknsetting > brot på reglar. Kvifor? Kaos, fri flyt - underbyggjer dette temaet?

**\*** Språklege bilde l: Samanlikning, 2) Metafor, 3) Besjeling, Personifisering 4) Klare

symbol (hjerte, anker, kors, villand, karnevalsantrekk o.l.)

**\*** Ironi / humor / overdriving ?

**\*** Allusjonar (speler på noko kjent - Bibelen for eksempel?)

**\*** Gjentaking - korleis verkar det? Vil forfattaren understreke noko viktig – eller nyttaforfattaren gjentaking for å vise at noko er blitt ein klisjé: ”Nåer det jul igjen. Nå er det jul igjen. Nå er det jul igjen. Nå er det jul igjen” (Koseleg med jul? Eller berre slitsamt?)

**8: EI LEKKER AVSLUTNING** - der du kanskje spelar på tittelen, eller kanskje eit sitat fråteksten? Ein tanke frå innleiinga? Eller nokre ord du sjølv finn fram til, noko med

elegant sving i.