Surrogati på godt og vondt

*«Selv om vi ikke kjenner det eksakte antallet vet vi imidlertid at det er mange norske barn – trolig flere hundre – som er født av surrogat»* (Strømø, u.d.)*.* Surrogati er en debatt som har holdt på en stund. I Norge er det ulovelig med surrogati, men mange drar til utlandet for å skaffe seg sine egne barn. Er dette riktig eller ligger det gode nok grunner bak det norske forbudet til at vi burde finne andre måter å få barn på? I denne teksten skal vi se nærmere på om surrogati er riktig eller galt og prøve å komme opp med en konklusjon tilslutt.

På den ene siden er det jo utnytting av andre kvinner sin kropp, fordi det er noen andre som må bære frem ditt barn. I tillegg kommer vi ikke unna at det er flest fattige kvinner som blir surrogatmor fordi det er en enkel måte å tjene penger på. Det utsetter kvinnene for en risiko som de ellers ikke ville ha tatt. Kjersti Toppe legger vekt på dette argumentet i en debatt på NRK Dagsnytt.

Toppe forteller også om en familie som nektet å ta imot barnet sitt fordi det hadde Downs syndrom. Dette er et annet problem ved surrogati. Surrogati kan fort bli sett på som menneskehandel og barna blir derfor sett mer på som en vare enn det ditt eget barn ville ha blitt. (NRK, 2014)

Videre sier Toppe at barn og mødre burde ha rett til å kjenne til hverandre. De norske lover sier at kvinnen som føder barnet er moren, Derfor må altså surrogatmor og surrogatbarn ha et godt forhold til hverandre mener Toppe (Surrogatiforeningen, u.d.).

På den andre siden er Surrogati en fin måte for homofile par, eller par der kvinnen ikke kan få barn av forskjellige grunner, å skaffe seg sitt eget barn på. Ole Martin Moen, motdebattanten til Toppe, sier at han selv har et surrogatbarn og at det var gjort på en ordentlig og kontrolert måte. Han opplevde selv at det var en seriøs organisasjon i USA som ordnet dette og at de fikk dra og møte surrogatmor under svarnerskape og bli kjent med henne. De har i tillegg dratt tilbake for å oppsøke moren, sammen med barna, i USA (NRK, 2014).

Det også er viktig å tenke på de som ikke kan få barn, sier Moen (NRK, 2014). Det er ofte vanskelig å få til en adopsjon og mange ønsker seg veldig høyt sitt eget barn. Det er derimot enkelt å kontakte en organisasjon som driver med surrogati, så lenge du kan betale for tjenesten.

Dette er vanskelig spørsmål å ta stilling til, men hvis jeg måtte velge en side ville jeg sakt at jeg er for surrogati så lenge det blir mer lovpålagt enn det et er i dag. Det er folk som nekter å ta imot barna sine fordi de har feil eller ikke var sån foreldrene tenkte seg, og dette må det være null tåleranse for, men jeg synes fortsat at det er et godt tilbud for folk som ikke kan få barn.

# Bibliografi

NRK. (2014, September 2). *NRK nettTV*. Hentet fra https://tv.nrk.no/serie/dagsnytt-atten-tv/NNFA56090214/02-09-2014#t=30m4s

Strømø, F. (u.d.). *Surrogatiforeningen*. Hentet fra Surrogati.no: http://surrogati.no/

Surrogatiforeningen. (u.d.). *Surrogatiforeningen*. Hentet fra Surrogati.no: http://surrogati.no/surrogati-i-norge/